20/07/2015 | Administración LocalMunicipal
Arteixo
Secretaría Xeral
Publicación da resolución da alcaldía-presidencia número 1336/2015 sobre nomeamento de concelleiros de área, concellerías e delegacións xenéricas e específicas

Téndose ditada por esta Alcaldía-Presidencia Resolución en data 6 de Xullo de 2015, con número de rexistro 1336/2015, procédese á publicación do texto íntegro para xeral coñecemento: De acordo co establecido no art.43 do ROF e 12 e seguintes do regulamento orgánico municipal, a alcaldía pode realizar delegacións xenéricas das súas atribucións delegables a favor dos membros da Xunta de Goberno Local, que estarán referidas a unha ou varias areas ou materias determinadas, delegación que pode alcanzar tanto a facultade de dirixir os servizos correspondentes como a de xestionalos incluída a facultade de resolver mediante actos administrativos que afecten a terceiros. Así mesmo o alcalde poderá efectuar delegacións especiais en calquera concelleiro para a dirección e xestión de asuntos determinados conforme o que se determina no precepto antes citado. Todas estas delegacións deben ser resoltas mediante decreto da alcaldía que conterá o ámbito dos asuntos a que se refire a delegación as facultades que se delegan así como as condicións específicas de exercicio das mesmas, na medida en que se concreten ou aparten do réxime xeral previsto na normativa. PRIMEIRO: Estruturar o concello nas seguintes Áreas das que serán responsables os poñentes que exercerán por delegación as competencias co alcance e contido que se especifican no corpo do presente Decreto: - Área de Presidencia e Planificación integrada polo Departamento de Urbanismo e Medio Ambiente e a Concellería de Promoción e Desenvolvemento. - Área de Obras e Servicios Municipais - Área de Benestar Comunitario integrada polas Concellerías de: • Servicios Sociais • Xuventude e Participación Cidadá • Cultura e Festas • Deportes • Maiores e Actividades Sociais • Relacións coa comunidade educativa - Área de Persoal e Seguridade Cidadá - Área de Servicios Económicos e Administración Electrónica SEGUNDO.- Efectuar as seguintes delegacións en cada Área: Corresponde a esta area baixo a dirección desta ALCALDÍA a dirección superior de tódolos servizos administrativos mediante a coordinación das areas que integran a estructura municipal. O Alcalde conserva competencia orixinaria nas seguintes materias, deixando a salvo as competencias indelegables, as que se teñan delegado noutros órganos e as que non sexan obxecto de delegación. A título enunciativo: • A alcaldía será responsable político da Asesoría xurídica municipal así como do exercicio de accións administrativas e xudiciais da súa competencia. • Como órgano de contratación dos asuntos da competencia da area correspóndelle a autorización e disposición de gastos co límite establecido na normativa de contratos para o contrato menor. Os demais concelleiros integrados nesta area con delegación específica asinaran a proposta de gasto como concelleiro propoñente, incorporando á proposta de gasto que se someta a fiscalización, de xeito preceptivo a sinatura da Alcaldía. • O recoñecemento de obrigas, calquera que sexa a súa contía e respecto de tódalas áreas municipais. • En materia de persoal municipal: - A potestade disciplinaria sobre o persoal municipal. - A distribución das retribucións complementarias que non sexan fixas nin periódicas, así como as gratificacións por servicios extraordinarios. - Resolucións relativas ás situacións administrativas dos empregados públicos. - Procedementos de provisión de postos de traballo - Nomeamentos de persoal funcionario e laboral • Normalización lingüística Se integran nesta area as seguintes concellerías, nas que se realizan as DELEGACIÓNS ESPECIFICAS SEN FACULTADES RESOLUTORIAS que se especifican a continuación: · A favor de D. BLADIMIRO SALOBREÑA CALASANZ que dirixirá o DEPARTAMENTO DE URBANISMO E MEDIOAMBIENTE, ó que lle corresponde de xeito enunciativo as seguintes materias: - Impulso da planificación urbanística en todos os seus niveis. - Intervención administrativa en obras particulares e, en xeral, todo o relacionado coa actividade urbanística municipal. Ocupación do dominio público por establecementos de hostalería. - Xestión e Execución do Planeamento municipal. - Relación con organismos sectoriais en materias da súa competencia. - Protección Patrimonio histórico e cultural. Integrase neste departamento a concellería de MEDIO AMBIENTE E DISCIPLINA na que se realiza unha delegación específica a favor de D. TARIEL JOSE CONRADO REALI SCHAFFNER, correspondéndolle de xeito enunciativo: · Promoción e fomento do medio rural. · Conservación e mellora do medio ambiente con atención especial ó mantemento dos recursos naturais e ao incremento da masa arbórea forestal. · Preservación do litoral. · Agricultura. Gandería. · Preservación da flora e da fauna. · Disciplina urbanística e medioambiental. · Parques e xardíns: Obras e subministros e servizos en Parques infantís, exercendo esta competencia en coordinación coa area de obras e os seus servizos técnicos. · Actuacións de competencia municipal nas praias exercendo esta competencia en coordinación coa area de obras e os seus servizos técnicos. A favor de Dª SILVIA DANIELA CARNICER BALSECA como CONCELLERÍA DE PROMOCIÓN E DESENVOLVEMENTO correspondéndolle: · Atribucións en materia de emprego, recollendo todas as materias que regulen as condicións favorables e necesarias para favorecer a xeración de emprego. · Promoción do comercio. · Feiras. · Formación ocupacional. · Promoción turística do Concello. · Consumo. · Relacións co tecido industrial. Corresponde á Alcaldía como responsable desta area de PRESIDENCIA E PLANIFICACIÓN resolver os conflictos de competencia positivos e negativos dentro da súa area, supervisar o funcionamento e así mesmo a coordinación das diferentes concellerías e departamentos que a compoñen. Establecese unha delegación Xenérica a favor de D. JOSÉ RAMÓN AMADO DE LA FUENTE, correspondéndolle a dirección política de dita area incluíndo a dirección dos servizos administrativos e a facultade de dictar actos administrativos que afecten a terceiros. Corresponderá por tanto a dirección, impulso e resolución de cantos asuntos se refiran a estas areas da competencia desta alcaldía que resulten susceptibles de delegación e non resulten da competencia de outros órganos do concello de Arteixo. Dita delegación inclúe a facultade de dictar resolucións no seo de procedementos de execución forzosa dos actos dictados no exercicio da delegación conferida. Así mesmo inclúe o exercicio da potestade sancionadora nas materias incluídas na area de delegación. Correspóndelle a sinatura de propostas dirixidas a alcaldía ó pleno ou a Xunta de goberno local en materias dentro do ámbito da delegación. Esta área comprenderá as seguintes ATRIBUCIÓNS CON CARÁCTER ENUNCIATIVO: - Atribución en materia de CONTRATACIÓN ADMINISTRATIVA e privada impulsando en xeral a actividade contractual tanto na súa preparación, adxudicación, efectos e extinción de conformidade coa normativa vixente de contratación do sector público, calquera que sexa ó órgano competente, exercendo con facultades resolutorias as seguintes: · Aprobación dos Plans de Seguridade e Saúde relativos a investimentos municipais · Adxudicación dos contratos da competencia da alcaldía así como a formalización do documento administrativo correspondente. · Autorización e disposición de gastos que correspondan ó exercicio de ditas competencias si ben co límite establecido na normativa de contratos para o contrato menor. · Será competencia desta area todo gasto que comporte obra ( agás parques infantís e praias ), operacións de mantemento conservación e reparación en bens mobles ou inmobles de titularidade ou competencia municipal. · Calquera intervención que afecte á seguridade e condicións de evacuación dos edificios con carácter xeral, competencia que exercerá en coordinación coa area de persoal e seguridade cidadá e os seus técnicos. · Será así mesmo competencia desta area toda adquisición ou alleamento de inmobles ou constitución e extinción de dereitos sobre os mesmos, ou adquisición e alleamento de mobiliario tanto urbano como de oficina maquinaria ou vehículos. etc. A delegación anterior entenderase sen prexuízo de que polo seu importe a autorización e disposición do gasto corresponda a outro órgano municipal, polo que a adquisicións de bens ou a contratación de bens ou servizos da competencia desta area requirirán: · Sinatura do concelleiro da Concellería que requira ou demande a adquisición ou servizo, como órgano propoñente, xustificando a necesidade da adquisición. · Sinatura do concelleiro responsable da area de obras, a fin de homoxeneizar as adquisicións municipais e centralizar a xestión de elementos inventariables para que de xeito regular sexan recollidas as variacións no inventario municipal de bens en coordinación coa Intervención municipal. - Servizos de competencia municipal: augas, rede de sumidoiros, alumeado público, limpeza viaria, vías e prazas públicas etc. - Mobilidade, Sinalización vial e accesibilidade. Esta competencia exercerase en coordinación coa Área de persoal e seguridade cidadá e a policía local - Patrimonio. - Inventario municipal de Bens. - Autorizacións de uso do dominio público e Licencias de Taxi. - Solicitude de autorizacións con organismos sectoriais que afecten a execución de obras ou a servicios municipais Todas aquelas que estean relacionadas con esta área ou coas materias anteriormente mencionadas. Establecese unha delegación xenérica a favor de D. INÉS RAMOS ÁLVAREZ, correspondéndolle a dirección política de dita area incluíndo a dirección dos servizos administrativos e a facultade de dictar actos administrativos que afecten a terceiros. Corresponderá por tanto a dirección, impulso e resolución de cantos asuntos se refiran a estas areas da competencia desta Alcaldía que resulten susceptibles de delegación e non resulten da competencia de outros órganos do concello de Arteixo. Dita delegación inclúe a facultade de dictar resolucións no seo de procedementos de execución forzosa dos actos dictados no exercicio da delegación conferida. Así mesmo inclúe o exercicio da potestade sancionadora nas materias incluídas na area de delegación. Correspóndelle a sinatura de propostas dirixidas a alcaldía ó pleno ou a Xunta de goberno local en materias dentro do ámbito da delegación. A concelleira da area de benestar comunitario ostenta delegación xenérica con facultades resolutorias, correspondéndolle as materias da súa area non delegadas noutro concelleiro da mesma, e terá competencias en especial nas seguintes materias: · Servizos socias · Sanidade · Muller · Prestacións sociais · Tarxetas de estacionamento para persoas con mobilidade reducida. · Protección e reinserción social · Atribución en materia de CONTRATACIÓN ADMINISTRATIVA correspondéndolle autorización e disposición de gastos que correspondan ó exercicio de ditas competencias si ben co límite establecido na normativa de contratos para o contrato menor. Os demais concelleiros integrados nesta area con delegación específica asinaran a proposta de gasto como concelleiro propoñente, incorporando á proposta de gasto que se someta a fiscalización, a sinatura da concelleira de area. Así mesmo se realizan por esta alcaldía as seguintes DELEGACIÓNS ESPECÍFICAS SEN FACULTADES RESOLUTORIAS e con carácter enunciativo: · A favor de Dº ÁNGEL VÁZQUEZ SÁNCHEZ na concellería de xuventude e participación cidadá. · A favor de Dª FRANCISCA ADELA ORQUIDEA MONIR CAICEDO na concellería de cultura e festas. · A favor de Dª DIANA ROSARIO TORIA CAMPAZAS CANTUDO RODRÍGUEZ na concellería de Deportes. · A favor de Dª BLANCA LETICIA ISMAHAN GROTH CARDELO na concellería de Maiores, centros e actividades sociais. · A favor de Dª DANIELA MERCEDES PERDONES EL KHATABI na concellería de relacións coa comunidade educativa, a escola municipal de música e escolarización obrigatoria xunto co fomento da conciliación da vida familiar e laboral. Corresponde á concelleira delegada de area, resolver os conflictos de competencia positivos e negativos dentro da súa area, supervisar o funcionamento e así mesmo a coordinación das diferentes concellerías que a integran. Establecese unha delegación Xenérica a favor de D. JOSE MARIA SANCHEZ NOVO, correspondéndolle a dirección política de dita area incluíndo a dirección dos servizos administrativos e a facultade de dictar actos administrativos que afecten a terceiros. Corresponderá por tanto a dirección, impulso e resolución de cantos asuntos se refiran a esta area da competencia desta alcaldía que resulten susceptibles de delegación e non sexan competencia doutros órganos do concello de Arteixo. Dita delegación inclúe a facultade de dictar resolucións no seo de procedementos de execución forzosa dos actos dictados no exercicio da delegación conferida. Correspóndelle a sinatura de propostas dirixidas a alcaldía ó pleno ou a Xunta de goberno local en materias dentro do ámbito da delegación. Esta área comprenderá as seguintes ATRIBUCIÓNS CON CARÁCTER ENUNCIATIVO: - En materia de persoal: · Recoñecemento de antigüidade e consolidación de grado. · Axudas ó persoal municipal. · Concesión de anticipos ó persoal. · Concesión de permisos, vacacións e licencias. · Dietas e indemnizacións por razón de servizos. · Reclamacións previas á vía laboral. · Aprobación da nómina do persoal e das súas incidencias. · Autorización para a asistencia a cursos · Formalización dos contratos do persoal laboral · Calquera outra non atribuída ou de competencia orixinaria dos demais órganos municipais - En materia de contratación delégase a autorización e disposición de gastos que correspondan ó exercicio de ditas competencias si ben co límite establecido na normativa de contratos para o contrato menor. - Organización interna. - Policía local. - Regulación e ordenación do Tráfico en coordinación co departamento de obras e os seus servizos técnicos. - Bombeiros e extinción de incendios - Seguridade cidadá e protección de persoas e bens. - Protección civil. - Atención cidadá. - Estatística. - Rexistro Todas aquelas que estean relacionadas con esta área ou coas materias anteriormente mencionadas. Establecese unha delegación Xenérica a favor de D. JOSE BALDOMERO VAZQUEZ PEREIRO, correspondéndolle a dirección política de dita area, incluíndo a dirección dos servizos administrativos e a facultade de dictar actos administrativos que afecten a terceiros. Corresponderá, por tanto, a dirección, impulso e resolución de cantos asuntos se refiran a estas areas da competencia desta alcaldía que resulten susceptibles de delegación e non resulten da competencia de outros órganos do concello de Arteixo. Dita delegación inclúe a facultade de dictar resolucións no seo de procedementos de execución forzosa dos actos dictados no exercicio da delegación conferida. Inclúe así mesmo o exercicio da potestade sancionadora nas materias incluídas na area de delegación. Correspóndelle a sinatura de propostas dirixidas a alcaldía ó pleno ou a Xunta de goberno local en materias dentro do ámbito da delegación. Esta área comprenderá as seguintes ATRIBUCIÓNS CON CARÁCTER ENUNCIATIVO: - Recursos das facendas públicas: impostos, taxas e contribucións especiais e demais ingresos de dereito público. - Tesourería e recadación. - Servizos informáticos. - Administración electrónica e novas tecnoloxías. - Pagos a xustificar e anticipos de caixa. - A resolución dos expedientes de devolución de ingresos indebidos previstas na normativa reguladora dos tributos, e outros ingresos de dereito público aplicables a este concello e dos recursos e reclamacións derivados de tales acordos. - Como órgano de contratación, correspondéndolle autorización e disposición de gastos que correspondan ó exercicio de ditas competencias si ben co límite establecido na normativa de contratos para o contrato menor. - O exercicio das facultades que corresponden a Alcaldía en materia de xestión tributaria. - A aprobación de liquidacións tributarias. Todas aquelas que estean relacionadas con esta área ou coas materias anteriormente mencionadas.- SEGUNDO.- Corresponde a Alcaldía resolver dúbidas e conflictos de competencias tanto positivos como negativos entre areas, que se susciten na aplicación da presente resolución, ostentando así mesmo a Alcaldía a facultade de revocar o seu contido e no seu caso avocar de xeito puntual a competencia delegada. TERCEIRO.- Corresponderá a Alcaldía a resolución dos recursos de reposición e extraordinarios de revisión que se presentaren contra os actos administrativos dictados en exercicio de facultades delegadas. CUARTO.- A presente resolución derroga as precedentes de delegación de competencias da alcaldía nos concelleiros. QUINTO.- Esta resolución será eficaz dende o día seguinte ó da súa sinatura e será publicada no Boletín Oficial da Provincia da Coruña, sendo igualmente notificada persoalmente ós interesados ós efectos de que manifesten a súa aceptación que se entenderá producida en caso de que no prazo de tres días hábiles non fagan manifestación en contra ante o órgano delegante SEXTO.- Desta delegación darase conta ó pleno na primeira sesión que teña lugar para o seu coñecemento e efectos oportunos.” En Arteixo, 10 de xullo do ano 2015 O ALCALDE-PRESIDENTE Asdo.: CARLOS CALVELO MARTÍNEZ